b'\n_START_ARTICLE_\nPietro Bordino\n_START_SECTION_\n\xc5\xbdivljenjepis\n_START_PARAGRAPH_\nPietro Bordino se je rodil 22. novembra 1887 v italijanskem mestu Torino. Svojo prvo in najpomembnej\xc5\xa1o zmago je dosegel v sezoni 1922, ko je zmagal na dirki za Veliko nagrado Italije, eno le dveh dirk najvi\xc5\xa1jega tipa Grandes \xc3\x89preuves v tej sezoni. Tudi svojo drugo in zadnjo zmago je dosegel na dirkali\xc5\xa1\xc4\x8du Autodromo Nazionale Monza, tokrat na dirki za Veliko nagrado Milana v sezoni 1927. Na treningu pred dirko za Veliko nagrado Alessandrie v naslednji sezoni 1928 se je smrtno ponesre\xc4\x8dil, ko je zadel psa, zaradi \xc4\x8desar se je dirkalnik ve\xc4\x8dkrat prevrnil, dokler ni pristal v bli\xc5\xbenji reki obrnjen na glavo, zaradi \xc4\x8desar je Pietro Bordino utonil.'